ב"ה

ביאור ביסוד ענין התפלה. פדה בשלום. יב"פ

**מט, א**

**ביאור ביסוד ענין התפלה שנקרא שעת קרבא מיוסד ע"פ פדה בשלום**

(א) **פדה** בשלום נפשי מקרב לי כי ברבים היו עמדי. הנה כתיב כי הנה אויביך ה' כי הנה אויביך יאבדו יתפרדו כל פועלי און הענין הוא על דרך משל שני בני אדם הנלחמים יחד שכ"א רוצה לנצח לזולתו ולהכניעו תחתיו הנה בהכרח שיתקרבו יחד ויצמדו וידבקו גופם זע"ז הנקרא התאבקות כמו ויאבק איש עמו בשרו של עשו שנלחם עם יעקב כידוע שנתאבקו ונתקרבו בקירוב ודיבוק גמור והגם שבודאי כל הנלחמים המה ב' הפכים בתכלית וא"ל לא היו נלחמים כלל וכל ב' ההפכים בטבעם וודאי יש ריחוק עצום תמיד ביניהם לא יוכלו להתקרב יחד לעולם כמו שלא יוכלו אש ומים להתחבר יחד אך כשרוצים להלחם לנצח זה את זה הנה אז בהכרח שיתחברו ויתקרבו להתאבק זה עם זה בתכלית היחוד והדיבוק זה בזה ואמנם אין קירוב ודיבוק זה אמיתי מצד עצמו כי אדרבה הרי היו רחוקים ומפורדים זה מזה בתכלית כי ב' הפכים המה לגמרי רק למען המלחמה והניצוח שרוצה כ"א לנצח לזולתו מכריח זה הדיבוק והחיבור הנקרא התאבקות כנ"ל ויהיה איך שיהיה על כל פנים הרי באו לכלל בחי' דיבוק וחיבור בשעה זאת שנלחמים יחד והנה וודאי מובן ממילא שכמו שזה הדיבוק הוא בגשמיות גופם החומרי שנדבקו ב' גופים יחד כך הוא בבחי' רוחניות של נפשם שנדבקו ונתאבקו ב' הנפשות זע"ז ואדרבא העיקר של הדיבוק וההתאבקות הזאת הוא בבחי' הנפשות שלהם דווקא כי הנפש הוא

**מט, ב**

העיקר וממילא בא סיבת הדיבוק בגופים שלהם כידוע ולפ"ז וודאי יש תערובות אור החיות של נפשותם בעת האבקם יחד דהיינו מפני שכ"א רוצה לנצח לאור וחיות נפש חבירו ולהכניע אל נפשו שתוכלל בו ולא תהי' בחי' יש ודבר בפ"ע לנגד נפשו כלל ולזאת מתאבקים יחד גם בגופם להפיל לזולתו ולהכניעו אליו דהיינו שיוכלל בו דוקא ולא יוכל להרים ראש בבחי' יש ודבר בפ"ע לעולם וכמו אש ומים שנלחמים יחד שבהתגברות האש על המים יהפוך האש כל טבע המים להיות כלול בטבע האש והוא כמו רתיחת המים שע"י האש כשיגבר עליו האש עד שיוציא כל לחלוחית שבמים עד שיכלה לגמרי וכמו באש ה' שליחכו לכל המים שיצק אליהו על העצים כו' וכן להיפוך כשיגברו המים על האש יהפכו כל טבע האש ליכלל בטבע המים לגמרי כמו המים שמכבים האש לצנן אותו להוציא כל כח טבעו עד שיכלה לגמרי ויוכלל בטבע המים כידוע בס' הטבע בפרטי ההתכללות של ד' היסודות זב"ז בדרך מלחמה וניצוח שזהו דוקא ע"י קירוב ודיבוק זע"ז וכל שיהיה הדיבוק והקירוב של ב' הפכים יותר יותר יוכל הא' לנצח לעשות התכללות זולתו בו וא"ל ישארו מופרדים זה מזה וכ"א נשאר במהותו וטבעו ולא נכלל בזולתו כלל וזהו ג"כ טעם בחי' ההתאבקות של ב' אנשים בנפשם וגופם בהלחם יחד כדי שיוכל אחד לנצח לזולתו שיוכלל בו וא"ל כ"א נשאר בעמדו כמו שהי' ואין א' נכלל בזולתו כלל אלא המה ב' הפכים מנגדים כמקדם (ונמצא מובן עכ"פ

**מט, ג**

שעיקר המכוון מן המלחמה באיבוק וקירוב זה הוא בחי' ההתכללות זב"ז שזהו בחי' היחוד היפוך בחי' הפירוד שהי' ביניהם קודם ולזה הטעם צריכין לבא לבחי' ההתאבקות כנ"ל) וכמו שאנו רואים במלחמות המלכים שעיקר גמר הניצוח הוא כשמתקרבים זע"ז כו' כידוע והנמשל מכ"ז יובן ג"כ בענין מלחמת ב' הנפשות נפש אלקית ונפש הבהמית כידוע בענין ולאום מלאום יאמץ שכאשר זה קם זה נופל כו' שזה הי' בחי' המלחמה הכללי דיעקב עם שרו של עשו שהוא בחי' מדות דקדושות עם בחי' מדות דקליפ' כמ"ש במ"א על פסוק ויאבק איש עמו כו' וד"ל. דהנה ידוע שטבע ב' הנפשות הללו המה ב' הפכים מנגדים לגמרי כמ"ש כי רוח האדם הוא העולה כו' ורוח הבהמה יורדת למטה כו' ה"ז עולה למעלה ברום המעלות בדביקות והתקשרות באלקים חיים מקור חוצבה כי הוא חלק אלוה כו' כמ"ש כי חלק הוי' כו' וטבע של רוח הבהמה לירד ולדבק למטה מטה בגופניות וחומריות התאוות הגשמיות כמעשה בהמה ממש כידוע ולהיות כן וודאי המה רחוקים ומפורדים זה מזה בתכלית הריחוק והפירוד וא"א שיתקרבו ב' רוחות הללו יחד כי המה מנגדים זה לזה בתכלית כאש ומים וכה"ג אך הנה זהו דוקא כשאינם נלחמים זע"ז אז הן בבחי' הפירוד והריחוק מאוד זמ"ז אבל כשנלחמים יחד אז נצמדים ודבוקים זה עם זה כדרך מלחמת ב' בנ"א שרוצה הא' לנצח לזולתו שיוכלל בו כנ"ל באריכות:

(ב) **והענין** הוא כמ"ש בזוהר דשעת צלות' שעת קרבא כו'. דהנה באמת יש ב' מדרגות בעבודה שבתפלה הא' שאינו נק' קרבא ומלחמה כלל והוא בחי' עבודה של נפש אלקית מצד עצמה וטבעה לבד שהוא טבע רוח האדם העולה כו' כנ"ל וכידוע בענין תפלה דשבת שהוא רק להתענג על ה' כו' שזהו בחי' התכללות אור הנשמה האלקית במקור חוצבה שעולה לשם כביטול והתכללות הנר בפני האבוקה כמו הנשמות בג"ע שנהנין מזיו כו' וכמו כן תתעורר רוח נה"א בשעת התפלה לידבק וליכלל באחדות ה' מצד מהות טבעה ואינה מהפכת לטבע

**מט, ד**

רוח הבהמה שבחלל השמאלי שבלב כלל להיות גם היא מסכמת ורוצה לעלות לה' כו' אלא טבע רוח הבהמה נשאר במהותו בבחי' הפירוד כו' רק אור הנשמה מצד עצמה מתדבקת ועולה למעלה מעלה כידוע בענין למסור נפשו באחד כו' והיינו כשאין מלחמה כלל בין ב' הרוחות הללו אלא כ"א עומד במדרגתו ומופרדים זה מזה ולא קרב זה עם זה כלל ואמנם המדריגה הב' בתפלה הוא כשנקרא קרבא ומלחמה כמ"ש בזוהר הוא כאשר תתגבר רוח האדם ברשפי אש התשוקה לה' להפוך גם לרוח הבהמה שבגוף החומרי שגם הוא לא יתאוה ברצון ותשוקה זרה רק לה' לבדו ולמאוס בכל רצון תאוה זרה ולא לחפוץ בשום דבר מהבלי העולם הזה בלתי לה' לבדו כמ"ש מי לי בשמים ועמך לא חפצתי כו' וכמארז"ל לב א' לאביו שבשמי' כו' שהוא רק רצון א' לה' לבדו כו' הנה זה א"א להיות כ"א בדרך מלחמה וניצוח כשנפש האלקית נלחמת עם נה"ב ורוצה להכניעה להיותה כלולה בה ולא תהיה בחי' מנגד כלל והוא להפוך את הטבע לגמרי שלא תרד למטה לידבק לגופניו' וחומריו' דמעשה בהמה רק תהיה עולה למעלה ברצון ותשוקה כמו רוח האדם שעולה כו' ה"ז כמו שיגבר הא' על זולתו ומנצחו שיוכלל בו ולא יהיה בחי' נפרד בפ"ע כלל וכנ"ל בב' הפכים דאש ומים כשיגביר הא' על היפוכו שמהפכו להיות כטבעו כו' וא"כ וודאי זה א"א כ"א שיתקרבו ויתדבקו ב' הנפשות הללו כדרך הנלחמים יחד הנק' התאבקות כמו ויאבק איש עמו והוא מ"ש בזוהר דשעת צלותא שעת קרבא שב' הנפשות נלחמים זה עם זה וכ"א רוצה להתגבר על זולתו ולהכניע וליכלל בו וזהו שורש ענין המ"ז שבתפלה כידוע דהנה אנו רואים שיוכל להיות התפלה בכוונה ואף על פי כן מיד אחר התפלה הולך ומתעסק בהבלי עולם בכל לב ונפש כאלו לא התפלל כלל ולכאורה נראה לאדם שתפלה זאת לא היתה אמיתית כלל שאם היתה אמיתית בכל לב ונפש הרי נאמר שפת אמת תכון לעד ועד ארגיעה לשון שקר כו' אבל האמת הוא שתפלה זאת נק' שפת אמת מצד התעוררות נפש האלקית שרוח האדם עולה באמת מצד

**נ, א**

טבעו ושרשו כנ"ל ולעבודה הזאת של נה"א מצד עצמה תכון לעד ואין בה שינוי לעולם וכמו שאומר נשמה שנתת בי טהורה היא כו' אך מה שאחר התפלה חוזר להתקש' ברצונות זרות של הבלי עולם זהו מצד ההתעוררות רוח הבהמי שנשארת בגוף בתקפה ולא נזוזה ממקומה וטבעה כלל בשעת התפלה ועבודה של נה"א כי נה"ב רחוקה ומופרדת ואין לה שייכות כלל עם עבודה דנה"א אדרבה בורחת מאוד מאור אלקי הזה שבנה"א וע"ז נאמ' ועד ארגיע לשון שקר דגם אם נה"ב מתעוררת בתפלה לפעמים להיות גם היא עולה ברצון ה' כו' אין זה רק כמעט רגע בלבד אבל מיד יש בה שינוי ותחזור לקילקולה להמשך למטה כטבע רוח הבהמה שיורדת למטה כו' אך אם הנה"א נלחמת עם הנה"ב ומנצחת לנה"ב לאכפיא ס"א כו' להכניע אותה בתכלי' עד שיוכלל לגמרי להיות גם היא כמו רוח האדם לעלות למעלה שהוא רק רצון א' לה' לבדו ואין זר אתו כו' כנ"ל אז גם בה נאמר שפת אמת תכון לעד שאין בה שינוי לפי שנתקשרו ונכללו בנה"א לבלתי תוכל להפרד בבחי' פירוד במהות בפ"ע וכמו צ"ג שלבם ברשותם לפי שהנשמה שבמוח שליט על הלב כו' וד"ל: